નવી દિલ્હી: બિહારના પશ્ચિમ ચંપારણમાં કેસરિયાની નજીક જાનકીનગરમાં દુનિયાનું સૌથી મોટું રામ મંદિર બનવા જઈ રહ્યું છે. તેની ડિઝાઈન હરિયાણાના ગુરુગ્રામમાં તૈયાર કરવામાં અાવી રહી છે. તેની જવાબદારી ઇન્જિનિયર્સ સ્ટુડિયો પ્રાઈવેટ લિમિટેડ કંપનીને અપાઈ છે. ડિઝાઈન લગભગ તૈયાર છે. ચાર વર્ષની અંદર નિર્માણ પૂર્ણ કરવાનું લક્ષ્ય રખાયું છે. ગયા વર્ષે કમ્બોડિયાની સરકારે અા બાબતે વાંધો વ્યક્ત કર્યો હતો. અા મંદિરની ડિઝાઈન તેમના અંગકૌર વાટ મંદિરની નકલ હોવાનું જણાવ્યું હતું. અાનો જવાબ ત્યાંની સરકારને મોકલાઈ ગયો છે. જાનકીનગરમાં લગભગ ૨૦૦ એકરમાં ૫૦૦ કરોડના ખર્ચે મંદિરનું નિર્માણ થશે. પરિષદમાં શિવ મંદિર, રામાયણ મંદિર, હનુમાન મંદિર સહિતનાં ૧૮ મંદિર હશે. મુખ્ય અાકર્ષણ ૪૦૫ ફૂટ ઊંચી અષ્ટભુજિય મિનાર હશે. તે કમ્બોડિયાના અંગકૌર વાટ મંદિર કરતાં ખૂબ જ ઊંચો હશે.